b'\n_START_ARTICLE_\nBoeing/Sikorsky RAH-66 Comanche\n_START_SECTION_\nZgodovina\n_START_PARAGRAPH_\nOboro\xc5\xbeene sile Zdru\xc5\xbeenih dr\xc5\xbeav Amerike so v 80. letih 20. stoletja razpisale nate\xc4\x8daj za nov izvidni\xc5\xa1ko-juri\xc5\xa1ni helikopter, ki bi zamenjal OH-58 in AH-1. \xc5\xa0tirje najve\xc4\x8dji konkurenti so se zdru\xc5\xbeili v dve mo\xc5\xa1tvi: Boeing in Sikorsky ter McDonnell Douglas in Bell. Zmagala je prva naveza z helikopterjem LHX, ki je bil nato preimenovan v RAH-66 Comanche._NEWLINE_Maja 1995 je bil izdelan prvi prototip, decembra istega leta pa je opravil prvi polet. Kopenska vojska Zdru\xc5\xbeenih dr\xc5\xbeav Amerike je nato dobila osem takih plovil za testiranje. Toda 23. februarja 2004 je KOV ZDA sporo\xc4\x8dila, da preklicuje svoje naro\xc4\x8dilo skoraj 1.300 helikopterjev, saj so se odlo\xc4\x8dili za uporabo brezpilotnih letal, ki so se izkazala v vojni proti terorizmu v Afganistanu in Iraku._NEWLINE_Za ta propadli projekt so porabili dobrih 8.5 milijard ameri\xc5\xa1kih dolarjev.\n_START_SECTION_\nZasnova\n_START_PARAGRAPH_\nRAH-66 je namensko grajeni oboro\xc5\xbeeni izvidni\xc5\xa1ki helikopter, ki je manj\xc5\xa1i, la\xc5\xbeji in hitrej\xc5\xa1i kot AH-64. Stopni\xc4\x8dasta pilotska kabina (pilot in navigator sedita drug za drugim) ni toliko okrepljena kot druge helikopterske topnja\xc4\x8de, saj so konstruktorji ve\xc4\x8dino svojega \xc4\x8dasa namenili razvoju maneverskih zmogljivosti in konstrukciji stealth iz kompozitnih materialov. _NEWLINE_Zaradi zelo napredne elektronske opreme lahko helikopter deluje pono\xc4\x8di ali v zelo slabem vremenu.\n_START_SECTION_\nUporabniki\n_START_PARAGRAPH_\nTrenutni edini uporabnik je KOV ZDA, ki ima 11 teh helikopterjev (od tega sta dva prototipna).'